বড়সড় দুর্ঘটনার হাত থেকে রক্ষা পেল ইন্ডিগোর বিমান!

ওয়েব ডেস্ক : বড়সড় দুর্ঘটনার হাত থেকে রক্ষা পেল আবু ধাবিগামী ইন্ডিগোর ফ্লাইট (Indigo Flight)। এর জেরে ফের কোচিতেই ফিরে এল বিমানটি। সূত্রের খবর, মাঝ আকাশে যান্ত্রিক ত্রুটি দেখা যায় বিমানে। এর পরেই ১৮০ জন যাত্রী ও ৬ জন ক্রু মেম্বারদের নিয়ে জরুরি অবতরণ করানো হয় বিমানটির।

সূত্রের খবর, শুক্রবার রাতে ১১টা ১০ মিনিটে কোচি (Kochi) বিমানবন্দর থেকে রওনা দিয়েছিল বিমানটি। কিন্তু মাঝ আকাশে সেটিতে ত্রুটি ধরা পড়ে। এর পরেই শনিবার রাত ১টা ৪৪ মিনিটে বিমানটিকে আবার ফিরিয়ে আনা হয় কোচি বিমানবন্দরে। তবে বিমানটিতে কী সমস্যা হয়েছিল, সে ব্যাপারে এখনও কিছু জানা যায়নি। অন্যদিকে ঘটনার পরেই যাত্রীদের জন্য অন্য বিমানের ব্যবস্থা করা হয় ইন্ডিগোর (Indigo) তরফে।

আরও খবর : অনলাইনে ঘুষ! ভাইরাল স্ক্রিনশট, চর্চায় যোগীরাজ্যের পুলিশ

সংবাদসংস্থা পিটিআই সূত্রে খবর, ঘটনার পরেই শনিবার রাত ৩টে নাগাদ বিকল্প বিমানে যাত্রীদের আবুধাবিতে নিয়ে যাওয়া হয়। তবে বিমানটিতে কী হয়েছিল সে বিষয়ে কোনও তথ্য দেওয়া হয়নি বিমান সংস্থার তরফে। ইন্ডিগোর (Indigo) এক আধিকারিক বলেছেন, আবুধাবি যাওয়ার সময় বিমানে যান্ত্রিক ত্রুটি ধরা পড়েছিল। এর পর সেটিকে আবার ফিরিয়ে আনা হয়। তবে বিমানে কী সমস্যা হয়েছিল, তা খতিয়ে দেখা হচ্ছে।

এই যান্ত্রিক ত্রুটির কারণে দুঃখপ্রকাশ করেছে ইন্ডিগো (Indigo)। এই বিমান সংস্থার মুখপাত্র বলেছেন, এই ঘটনায় আমরা দুঃখিত। যাত্রীদের কোনওরকম যাতে অসুবিধা না হয় তার ব্যবস্থা করা হয়েছিল।